ddrg/super_eurlex huggingface dataset:
Komission asetus (ETY) N:o 1149/83, annettu 11 päivänä toukokuuta 1983, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta viidennentoista kerran



Virallinen lehti nro L 124 , 12/05/1983 s. 0033 - 0033

Espanjank. erityispainos: Luku 03 Nide 27 s. 0183

Portugalink. erityispainos: Luku 03 Nide 27 s. 0183

Suomenk. erityispainos Alue 3 Nide 16 s. 0099

Ruotsink. erityispainos Alue 3 Nide 16 s. 0099



KOMISSION ASETUS (ETY) N:o 1149/83, annettu 11 päivänä toukokuuta 1983, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta viidennentoista kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), ja erityisesti sen 13 artiklan 3 kohdan ja 17 artiklan 4 kohdan, sekä katsoo, että komission asetuksessa (ETY) N:o 2730/81(), sellaisena kuin se on viimeksi muutettuna asetuksella (ETY) N:o 1004/83(), vahvistetaan luettelo niistä kolmansien tuojamaiden toimielimistä, jotka voivat avata maito- ja maitotuotealan tarjouskilpailun, komission käytössä olevat viimeisimmät kyseisten tuojamaiden noudattamia kauppatapoja koskevat tiedot ja kyseisten toimielinten virallinen luonne huomioon ottaen mainittu asetus olisi muutettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2730/81 liite seuraavasti: Täydennetään tarjouskilpailuja avaavien toimielinten luetteloa seuraavalla toimielimellä ja lisätään se tuojamaiden aakkosjärjestyksen mukaiseen paikkaan: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä toukokuuta 1983. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 140, 20.5.1982, s. 1 () EYVL N:o L 272, 26.9.1981, s. 25 () EYVL N:o L 112, 28.4.1983, s. 20
KOMISSION ASETUS (ETY) N:o 1495/83, annettu 7 päivänä kesäkuuta 1983, tavaroiden luokittelusta yhteisen tullitariffin alanimikkeeseen 38.19 X



Virallinen lehti nro L 152 , 10/06/1983 s. 0008 - 0008

Suomenk. erityispainos Alue 2 Nide 3 s. 0189

Espanjank. erityispainos: Luku 02 Nide 10 s. 0016

Ruotsink. erityispainos Alue 2 Nide 3 s. 0189

Portugalink. erityispainos: Luku 02 Nide 10 s. 0016



KOMISSION ASETUS (ETY) N:o 1495/83, annettu 7 päivänä kesäkuuta 1983, tavaroiden luokittelusta yhteisen tullitariffin alanimikkeeseen 38.19 X EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin osittain hydrolysoidusta tärkkelyssiirapista hydrauksen avulla valmistettua tuotetta, jonka kuiva-aineen koostumus on seuraava: >TAULUKON PAIKKA> neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 604/83(3), liitteenä olevan yhteisen tullitariffin nimikkeeseen 21.07 kuuluvat muualle kuulumattomat elintarvikevalmisteet, yhteisen tullitariffin nimikkeeseen 38.19 kuuluvat muun muassa muualle kuulumattomat kemialliset tuotteet ja kemian ja siihen liittyvän teollisuuden valmisteet (myös jos ne ovat luonnontuotteiden seoksia), tätä tuotetta ei voida pitää ominaisuuksiensa perusteella yhteisen tullitariffin nimikkeen 21.07 muualle kuulumattomana ravintovalmisteena, vaikka sitä voidaan käyttää tiettyjen elintarvikkeiden valmistukseen; yksityiskohtaisemman nimikkeen puuttuessa se on luokiteltava yhteisen tullitariffin nimikkeeseen 38.19, nimikkeessä 38.19 se on luokiteltava alanimikkeeseen 38.19 X, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Osittain hydrolysoidusta tärkkelyssiirapista hydrauksen avulla valmistettu tuote, jonka kuiva-aineen koostumus on seuraava: >TAULUKON PAIKKA> on luokiteltava yhteiseen tullitariffiin seuraavasti: 38.19 Kemialliset tuotteet ja kemian ja siihen liittyvän teollisuuden valmisteet (myös jos ne ovat luonnontuotteiden seoksia), muualle kuulumattomat; kemian ja siihen liittyvän teollisuuden jätetuotteet, muualle kuulumattomat: X. muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä kesäkuuta 1983. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 72, 18.3.1983, s. 3
Neuvoston asetus (ETY) N:o 1600/83, annettu 14 päivänä kesäkuuta 1983, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta



Virallinen lehti nro L 163 , 22/06/1983 s. 0056 - 0056

Espanjank. erityispainos: Luku 03 Nide 28 s. 0080

Portugalink. erityispainos: Luku 03 Nide 28 s. 0080

Suomenk. erityispainos Alue 3 Nide 16 s. 0133

Ruotsink. erityispainos Alue 3 Nide 16 s. 0133



NEUVOSTON ASETUS (ETY) N:o 1600/83, annettu 14 päivänä kesäkuuta 1983, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), 26 artiklassa säädetään, että jäsenvaltiot voivat myöntää kansallista tukea koulujen oppilaille toimitettavalle maidolle, joka on jalostettu yhteisen tullitariffin nimikkeeseen 04.01, 04.04 tai alanimikkeeseen 22.02 B kuuluviksi tuotteiksi tai alanimikkeisiin 04.02 B, 18.06 D tai 21.07 D kuuluvaksi jogurtiksi; saman artiklan 2 kohdassa säädetään, että neuvosto voi päättää yhteisön osallistumisesta tällaisten tukiohjelmien rahoittamiseen, ja saadun kokemuksen perusteella asetetun tavoitteen saavuttamiseksi paremmin yhteisön tuen saamisen edellytykseksi ei saisi asettaa kansallista rahoitusta, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 804/68 26 artikla seuraavasti: "26 artikla 1. Jäljempänä 3 ja 4 kohdassa määriteltyjen edellytysten mukaisesti yhteisön tukea myönnetään koulujen oppilaille toimitettavalle maidolle, joka on jalostettu tietyiksi yhteisen tullitariffin nimikkeisiin 04.01, 04.04 tai alanimikkeeseen 22.02 B kuuluviksi tuotteiksi, tai alanimikkeisiin 04.02 B, 18.06 D tai 21.07 D kuuluvaksi jogurtiksi. 2. Yhteisön tuen lisäksi jäsenvaltiot voivat myöntää kansallista tukea 1 kohdassa tarkoitettujen tuotteiden toimittamiseksi koulujen oppilaille. 3. Neuvosto antaa komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen tukijärjestelmää koskevat yleiset säännöt. 4. Yleiset säännöt tämän artiklan soveltamisesta ja tuen suuruus vahvistetaan 30 artiklassa säädettyä menettelyä noudattaen. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 14 päivänä kesäkuuta 1983. Neuvoston puolesta Puheenjohtaja L. KIECHLE () EYVL N:o C 96, 11.4.1983, s. 54 () EYVL N:o L 148, 28.6.1968, s. 13 () EYVL N:o L 140, 20.5.1982, s. 1
Komission asetus (ETY) N:o 1708/83, annettu 24 päivänä kesäkuuta 1983, interventioelinten tekemän yhteisössä korjatusta juurikkaasta tai ruo'osta valmistetun sokerin oston soveltamista koskevista yksityiskohtaisista säännöistä annetun asetuksen (ETY) N:o 2103/77 muuttamisesta



Virallinen lehti nro L 166 , 25/06/1983 s. 0015 - 0015

Espanjank. erityispainos: Luku 03 Nide 28 s. 0082

Portugalink. erityispainos: Luku 03 Nide 28 s. 0082

Suomenk. erityispainos Alue 3 Nide 16 s. 0134

Ruotsink. erityispainos Alue 3 Nide 16 s. 0134



KOMISSION ASETUS (ETY) N:o 1708/83, annettu 24 päivänä kesäkuuta 1983, interventioelinten tekemän yhteisössä korjatusta juurikkaasta tai ruo'osta valmistetun sokerin oston soveltamista koskevista yksityiskohtaisista säännöistä annetun asetuksen (ETY) N:o 2103/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 606/82(), ja erityisesti sen 9 artiklan 6 kohdan, sekä katsoo, että 23 päivänä syyskuuta 1977 annetussa komission asetuksessa (ETY) N:o 2103/77(), sellaisena kuin se on viimeksi muutettuna asetuksella (ETY) N:o 1103/83(), säädetään, että jos tarjoaja ja interventioelin ovat tehneet varastointisopimuksen, kyseisen interventioelimen on maksettava varastointikustannukset; nämä varastointikustannukset korvaava määrä on viimeksi vahvistettu kiinteästi vuonna 1981; tämä määrä olisi mukautettava ottaen huomioon nykyiset kustannukset, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2103/77 8 artiklan 5 kohdan ensimmäisen alakohdan määrä "0,035 ECUa" määrällä "0,040 ECUa". 2 artikla Tämä asetus tulee voimaan 1 päivänä heinäkuuta 1983. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä kesäkuuta 1983. Komission puolesta Poul DALSAGER Komission jäsen () EYVL N:o L 177, 1.7.1981, s. 4 () EYVL N:o L 74, 18.3.1982, s. 1 () EYVL N:o L 246, 27.9.1977, s. 12 () EYVL N:o L 119, 6.5.1983, s. 14
Komission asetus (ETY) N:o 1759/83, annettu 29 päivänä kesäkuuta 1983, raakatupakka-alan hintojen korotusten ja alennusten asteikoista annetun asetuksen (ETY) N:o 1728/70 muuttamisesta



Virallinen lehti nro L 172 , 30/06/1983 s. 0017 - 0019

Suomenk. erityispainos Alue 3 Nide 16 s. 0136

Espanjank. erityispainos: Luku 03 Nide 28 s. 0085

Ruotsink. erityispainos Alue 3 Nide 16 s. 0136

Portugalink. erityispainos: Luku 03 Nide 28 s. 0085



KOMISSION ASETUS (ETY) N:o 1759/83, annettu 29 päivänä kesäkuuta 1983, raakatupakka-alan hintojen korotusten ja alennusten asteikoista annetun asetuksen (ETY) N:o 1728/70 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70 (), sellaisena kuin se on viimeksi muutettuna asetuksella (ETY) N:o 1461/82 (), ja erityisesti sen 5 artiklan 6 kohdan ja 6 artiklan 10 kohdan, sekä katsoo, että komission asetuksessa (ETY) N:o 1728/70 (), sellaisena kuin se on viimeksi muutettuna asetuksella (ETY) N:o 2728/81 (), vahvistetaan tupakanlehtiin ja paalattuun tupakkaan sovellettavien hintojen korotusten ja alennusten asteikot; näissä asteikoissa on Forchheimer Havanna II c -lajike, joka alkujaan kuului järjestysnumeroon 1, sijoitettu järjestysnumeroon 11, koska se on samankaltainen kuin tähän järjestysnumeroon kuuluvat lajikkeet, vaikkei näille lajikkeille säädettyjä asteikkoja muutettu tuossa yhteydessä, tämän lajikkeen osalta on viimeisten satojen aikana tapahtunut suuria sekä kauppakäytäntöjä että tuotannon määrää koskevia muutoksia; nykyisin Forchheimer Havanna II c-lajikkeen tuotanto on laajin kaikista järjestysnumeroon 11 kuuluvista lajikkeista; tämän vuoksi näyttäisi aiheelliselta muuttaa järjestysnumeroon 11 kuuluvien lajikkeiden hintojen korotusten ja alennusten asteikkoja edellä mainitun lajikkeen erityisaseman mukaisesti, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1728/70 seuraavasti: 1. Korvataan liite I tämän asetuksen liitteellä. 2. Korvataan liitteessä II järjestysnumeroa 11 vastaava osa seuraavasti: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan vuoden 1983 sadosta alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 1983. Komission puolesta Poul DALSAGER Komission jäsen () EYVL N:o L 94, 28.4.1970, s. 1 () EYVL N:o L 164, 14.6.1982, s. 27 () EYVL N:o L 191, 27.8.1970, s. 18 () EYVL N:o L 272, 26.9.1981, s. 1 LIITE "LIITE I >TAULUKON PAIKKA>
Neuvoston asetus (ETY) N:o 2910/83, annettu 17 päivänä lokakuuta 1983, hampun ja hampunsiementen tuontia rajoittavista toimenpiteistä annetun asetuksen (ETY) N:o 1430/82 muuttamisesta ja asetuksen (ETY) N:o 1308/70 muuttamisesta hampun osalta



Virallinen lehti nro L 287 , 20/10/1983 s. 0001 - 0001

Suomenk. erityispainos Alue 3 Nide 16 s. 0254

Espanjank. erityispainos: Luku 03 Nide 29 s. 0074

Ruotsink. erityispainos Alue 3 Nide 16 s. 0254

Portugalink. erityispainos: Luku 03 Nide 29 s. 0074



NEUVOSTON ASETUS (ETY) N:o 2910/83, annettu 17 päivänä lokakuuta 1983, hampun ja hampunsiementen tuontia rajoittavista toimenpiteistä annetun asetuksen (ETY) N:o 1430/82 muuttamisesta ja asetuksen (ETY) N:o 1308/70 muuttamisesta hampun osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42, 43 ja 113 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että asetuksen (ETY) N:o 1430/82(), sellaisena kuin se on muutettuna asetuksella (ETY) N:o 201/83(), 3 artiklassa säädetään, että mainittua asetusta sovelletaan 1 päivästä elokuuta 1983; ottaen huomioon tässä asetuksessa säädettyjen tiettyjen toimenpiteiden toteuttamiseen liittyvät tekniset vaikeudet tätä päivämäärää ei voida noudattaa; sen vuoksi sitä olisi lykättävä 1 päivään elokuuta 1984, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1430/82 3 artikla seuraavasti: "3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä elokuuta 1984." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä elokuuta 1983. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 17 päivänä lokakuuta 1983. Neuvoston puolesta Puheenjohtaja C. SIMITIS () EYVL N:o C 204, 30.7.1983, s. 7 () Lausunto on annettu 16 päivänä syyskuuta 1983. () EYVL N:o L 162, 12.6.1982, s. 27 () EYVL N:o L 26, 28.1.1983, s. 3
KOMISSION ASETUS (ETY) N:o 3213/83, annettu 15 päivänä marraskuuta 1983, interventioelinten hallussaan pitämän tupakan ensiasteen jalostus- ja kauppakunnostussopimusten tekoa koskevista yksityiskohtaisista säännöistä annetun asetuksen (ETY) N:o 2603/71 muuttamisesta



Virallinen lehti nro L 318 , 16/11/1983 s. 0006 - 0007

Suomenk. erityispainos Alue 3 Nide 17 s. 0006

Espanjank. erityispainos: Luku 03 Nide 29 s. 0088

Ruotsink. erityispainos Alue 3 Nide 17 s. 0006

Portugalink. erityispainos: Luku 03 Nide 29 s. 0088



KOMISSION ASETUS (ETY) N:o 3213/83, annettu 15 päivänä marraskuuta 1983, interventioelinten hallussaan pitämän tupakan ensiasteen jalostus- ja kauppakunnostussopimusten tekoa koskevista yksityiskohtaisista säännöistä annetun asetuksen (ETY) N:o 2603/71 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70 (), sellaisena kuin se on viimeksi muutettuna asetuksella (ETY) N:o 1461/82 (), ja erityisesti sen 7 artiklan 4 kohdan, sekä katsoo, että neuvoston asetuksen (ETY) N:o 327/71 () 1 artiklassa säädetään ensiasteen jalostus- ja kauppakunnostussopimusten tekemisestä tarjouskilpailulla, joka voidaan ratkaista ainoastaan edullisimpien tarjousten hyväksi, elleivät nämä ylitä kullekin lajikkeelle vahvistettua summaa, nämä summat vahvistetaan komission asetuksessa (ETY) N:o 2603/71 (), sellaisena kuin se on viimeksi muutettuna asetuksella (ETY) N:o 2728/81 (); näiden summien viimeisimmän päivityksen jälkeen niiden laskentaan vaikuttavat tekijät ovat tuntuvasti muuttuneet tiettyjen lajikkeiden osalta; tämän vuoksi nämä summat olisi jälleen päivitettävä, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2603/71 liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä marraskuuta 1983. Komission puolesta Poul DALSAGER Komission jäsen () EYVL N:o L 94, 28.4.1970, s. 1 () EYVL N:o L 164, 14.6.1982, s. 27 () EYVL N:o L 39, 17.2.1971, s. 3 () EYVL N:o L 269, 8.12.1971, s. 11 () EYVL N:o L 272, 26.9.1981, s. 1 LIITE >TAULUKON PAIKKA>
Komission asetus (ETY) N:o 3513/83, annettu 13 päivänä joulukuuta 1983, muiden eläinten kuin vasikoiden rehuksi tarkoitetun rasvattoman maitojauheen myynnistä tarjouskilpailulla annetun asetuksen (ETY) N:o 368/77 muuttamisesta



Virallinen lehti nro L 351 , 14/12/1983 s. 0012 - 0012

Suomenk. erityispainos Alue 3 Nide 17 s. 0019

Espanjank. erityispainos: Luku 03 Nide 29 s. 0147

Ruotsink. erityispainos Alue 3 Nide 17 s. 0019

Portugalink. erityispainos: Luku 03 Nide 29 s. 0147



KOMISSION ASETUS (ETY) N:o 3513/83, annettu 13 päivänä joulukuuta 1983, muiden eläinten kuin vasikoiden rehuksi tarkoitetun rasvattoman maitojauheen myynnistä tarjouskilpailulla annetun asetuksen (ETY) N:o 368/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1600/83(), ja erityisesti sen 7 artiklan 5 kohdan, sekä katsoo, että komission asetuksen (ETY) N:o 368/77(), sellaisena kuin se on viimeksi muutettuna asetuksella (ETY) N:o 2342/83(), 12 artiklan 3 kohdassa säädetään, että jos varastoidun rasvattoman maitojauheen määrä on pienempi kuin tarjouksessa ilmoitettu määrä, tarjouskilpailu ratkaistaan ainoastaan käytettävän määrän osalta; jotta tarjouksen tekijän olisi mahdollista saada koko tarjouksessaan ilmoitettu rasvattoman maitojauheen määrä, olisi säädettävä interventioelimen mahdollisuudesta, tarjouksen tekijän suostumuksella, osoittaa toisia varastoja pyydetyn määrän saavuttamiseksi; tämän vuoksi mainittua artiklaa on mukautettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 368/77 12 artiklan 3 kohtaan alakohta seuraavasti: "Kuitenkin 9 artiklan 2 kohdasta poiketen interventioelin voi, tarjouksen tekijän suostumuksella, osoittaa muita varastoja tarjouksessa ilmoitetun määrän saavuttamiseksi." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1983. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 163, 22.6.1983, s. 56 () EYVL N:o L 52, 24.2.1977, s. 19 () EYVL N:o L 225, 18.8.1983, s. 11
Neuvoston asetus (ETY) N:o 3645/83, annettu 28 päivänä marraskuuta 1983, luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamisesta yhteisössä annetun asetuksen (ETY) N:o 3626/82 muuttamisesta



Virallinen lehti nro L 367 , 28/12/1983 s. 0001 - 0001

Espanjank. erityispainos: Luku 15 Nide 4 s. 0208

Portugalink. erityispainos: Luku 15 Nide 4 s. 0208

Suomenk. erityispainos Alue 15 Nide 4 s. 0182

Ruotsink. erityispainos Alue 15 Nide 4 s. 0182



NEUVOSTON ASETUS (ETY) N:o 3645/83, annettu 28 päivänä marraskuuta 1983, luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamisesta yhteisössä annetun asetuksen (ETY) N:o 3626/82 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen(1), ottaa huomioon edustajakokouksen lausunnon(2), sekä katsoo, että on tarpeen muuttaa asetuksen (ETY) N:o 3626/82(3) 4 artikla, jotta siihen voidaan sisällyttää luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen osapuolten päättämät muutokset, jotka yhteisö on hyväksynyt kyseisen asetuksen 21 artiklan 2 ja 3 kohdassa vahvistetun menettelyn mukaisesti, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3626/82 4 artikla seuraavasti: "4 artikla Tämän asetuksen liitteeseen A, B ja C yleissopimuksen osapuolien päättämien ja yhteisön hyväksymistä muutoksista johtuvat muutokset sekä mahdolliset lisäykset liitteeseen B tehdään 21 artiklan 2 ja 3 kohdassa vahvistetun menettelyn mukaisesti." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1984. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä marraskuuta 1983. Neuvoston puolesta Puheenjohtaja A. TRITSIS (1) EYVL N:o C 272, 11.10.1983, s. 7 (2) EYVL N:o C 332, 28.11.1983, s. 279 (3) EYVL N:o L 384, 31.12.1982, s. 1